又寄夢錫
作者：孔平仲
朝代：宋

paragraphs: 自君臥漳濱，我意恍若疾。
無人與笑言，兀兀守一室。
當寢或不寢，當食或不食。
有思氣填胸，可駭幾戰慄。
想君端在家，比我乃安逸。
妻孥以嬉娛，簿領久閣筆。
南城趨北城，道路無所隔。
我豈無僕馬，子不見賓客。
哦亭足清風，林木助蕭瑟。
葵花無數開，蓮葉亦已出。
起來定何時，幸會能幾日。
已令蒭白醪，待子歡促膝。